R5dwMg/zh-wiki-yue-long huggingface dataset:
同年11月，出第2張英語專輯《Coco's Party》。台灣新力音樂喺當時請到Mariah Carey嘅御用作曲家Walter Afanasieff量身打造原創英語單曲《It's A Party》，佢有黑人音樂嘅唱腔同轉音，台灣新力音樂亦以「台灣的Mariah Carey」做標榜。
1997年，佢出第5張華語專輯《每一次想你》，佢幻化成維納斯。呢張專輯標榜佢特有嘅「玟式唱腔」，最大嘅特色就係《Sincere》─真摯、真誠嘅音樂共鳴。《每一次想你》係鮑比達、姚謙同佢呢個黃金金三角組合第2次合作。
同年11月，佢正式進入香港歌壇，出個人首張粵語專輯《李玟CoCo》，呢張專輯喺香港地區創咗100,000張嘅銷售佳績。雖然佢喺台灣受到歌迷嘅瘋狂喜愛，但係進軍佢嘅出生地─香港，就遭遇到無情嘅打擊。當時，佢要出首張粵語大碟《李玟Coco》，特登到香港舉辦大型發表會，索尼唱片特登請咗國際通訊社去採訪，希望將佢嘅熱歌熱舞傳送到全球，但冇諗到國際通訊社對呢位小妮子「冇興趣」，唔願意去拍攝，消息令佢嘅內心受到唔少打擊。
1998年1月12號，出第6張華語專輯《DiDaDi暗示》，喺造型上重係一展百變天后嘅魅力。頂住一頭火紅色嘅頭髮、別致牛角頭，喺百年鐵路局一級古蹟前亮相，重顯視、聽覺新感受。由佢自創大溪地感覺嘅扭腰擺臀新舞步，無論喺音樂錄影帶，服裝、髮型入面，都可見佢嘅豐富想像力，充分發揮古靈精怪嘅特色。
主打歌《DiDaDi》翻唱自Maria Montell嘅《And So The Story Goes...》同加以重新編曲，號稱係佢變身性感舞后嘅「3D舞曲」。首隻抒情主打《暗示》由吳旭文作曲、姚謙填詞，鍾興民編曲，承襲「玟氏情歌」特色，唔單止係1998年情人節熱門點播歌曲，亦令喺全亞洲總計突破1,800,000張嘅最好銷售。
同《DiDaDi暗示》同期出嘅重有《李玟·吻你另類寫真》，係佢同時報出版首次合作出嘅個人寫真集，去意大利威尼斯，翡冷翠拍攝，呈現出中古世紀歐洲嘅經典、性感風情，而主打歌《暗示》嘅MV亦同時喺威尼斯完成。
唔同以往青春、調皮又活潑嘅形象，呢次頂住一頭紅髮、行性感嘅李玟係踏入歌壇首次嘗試形象上嘅大突破。《李玟·吻你另類寫真》同時出實體書、VCD同DVD三種版本嘅多媒體影音寫真，喺VCD同DVD入面，收錄咗拍攝寫真集同MV嘅幕後花絮之外，亦可以聽到李玟講呢次音樂同形象上嘅改變，另外都收咗《DiDaDi》、《暗示》2隻音樂錄影帶，同綺麗嘅歐洲風光。
之後，應世界盃足球賽主辦單位嘅邀請，佢錄製全新單曲《顏色》，做亞洲藝人代表共襄盛舉四年一度嘅世足賽，喺新力音樂嘅挾國際資源嘅大力支持下，呢隻單曲都係亞洲唯一官方認定嘅代表曲、同收錄喺98年世畀盃國際發行嘅合輯入面。
同年6月，李玟出第7張華語專輯《Sunny Day好心情》 Sunny Day好心情，呢張轉輯只相隔唔到半年，完全冇粗製濫造嘅跡象，反而完整呈現咗同《DiDaDi暗示》明顯唔同嘅風情─夏天、陽光同歡笑。
從1998年出嘅2張風格截然唔同嘅專輯，可以睇到佢唔單止係外型上有塑造嘅潛力，喺歌聲同唱腔上都擁有豐富、多樣化同彈性嘅演唱風格。首隻主打歌《好心情》係佢首次嘗試有70年代摩城音樂風格嘅歌，令佢蛻去咗《DiDaDi》嘅華麗冶艷，以清新嘅唱腔、輕鬆嘅造型詮釋呢首有夏天風格嘅歌曲，唱片公司並開跋至沖繩拍攝一隻充滿清涼嘅音樂錄影帶，佢以《好心情》帶走夏天燥熱煩悶嘅思緒。
其中佢親身參與專輯嘅製作，喺「你是我的superman」入面有精湛嘅Rap 表現，加上佢喺學生時代嘅作文能力頗強，可以寫散文、小說，所以，喺呢張專輯入面展露咗佢呢方面嘅才華，趁住喺錄音間休息嘅空檔，十分鐘內就填好「Sunny Day」嘅詞。
《亮亮的承諾》係一首典型嘅玟氏R&B歌曲，都搭配咗佢代言嘅De Beers單顆美鑚廣告曲，呈現出都會自主新女人嘅風貌，佢亦開啟咗歌手代言鑚飾嘅風潮，包括莫文蔚、蕭亞軒隨後都分別幫鑽石首飾代言。《答案》就係另外一首動人情歌，配搭香港導演楊凡嘅電影─《美少年之戀》，佢唱出電影中往日情逝嘅深刻，造成電影、專輯雙贏嘅局面。
佢同時都幫迪士尼年度動畫大片─《花木蘭》擔任華語版嘅配音員，同演唱華語主題曲《自己》，同樣參與呢部電影華語配音嘅有成龍同吳宗憲。佢表示「我是有一堆想法和靈感，需要的只是時間。事情不做就是不做，要做就一定要做得盡善盡美，所以對自己嘅作品要求非常嚴格，有好多旋律都係喺錄音間同製作人彼此激盪出來的。
1998年8月2號同15號，佢分別喺台北同高雄舉辦大型售票演唱會「大家都愛CoCo李玟萬人迷演唱會」。呢場演唱會唔單止喺1998年創咗華語歌手舉辦演唱會單場最多人次觀賞嘅紀錄，台北場演唱會重請嚟澳洲知名團體「自然主義」，同佢合唱《默默愛你》。
之後同新力音樂第一階段約滿。12月，佢正式同美國新力音樂旗下嘅550 Music簽落一紙出嘅2張國際性英語專輯嘅唱片合約，開啟佢以「CoCo Lee」名聲進入國際嘅奮鬥旅程，同時都同台灣新力音樂續約，繼續長久以嚟嘅合作夥伴關係。
美國新力音樂都幫CoCo安排同當時正出精選輯嘅歌手Julio Iglesias合唱經典歌曲《When You Tell You That You Love Me》，佢同Julio拍攝MV，呢首歌同時收錄喺Julio當時出嘅精選輯。
1998對佢嚟講堪稱CoCo年，從「DiDaDi暗示」「SunnyDay好心情」到「萬人迷」演唱實況影像大全嘅發行，幫索尼鞏固大片市場江山。1999年5月，今天到永遠 呢張華語大碟，可以話係佢晉升國際舞台後嘅首張華語專輯。
造型上重係令人一飽眼福，喺「魔鏡」呢首風格迥異嘅視覺系情境舞曲入面設想2014年嘅人類嘅裝扮配上節奏鮮明嘅歌曲，好獨特，無論曲風、製作品質都呈現出一種國際化、世界觀嘅氣勢。舞曲喺呢次嘅專輯入面佔咗好大嘅份量，佢最叻嘅R&B曲風當然都冇被遺漏，而喺「完整」入面釋放有掠奪性嘅情緒，轉音表現都好豐富。
2000年1月，《The Best of My Love 新歌加精選》，係佢加盟新力後嘅首張精選，收錄咗佢從1995年至1999年最經典嘅20首國粵語歌曲，最特別嘅係重收錄咗佢喺現代派時代嘅成名曲《我依然是你的情人》。
2000年8月，《真情人You & Me》嘅發行啟動咗新力A計畫，將世界音樂帶畀華人係呢一次嘅主軸，首波主打真情人，再度表現出佢多元唱腔，喺呢張專輯入面，佢改變之前嘅假音唱腔，用咗好多渾厚有力嘅中低音部分，喺表現熱情活力嘅拉丁曲風時，重可以令人感受到嗰種熱力四射嘅魅力。
2005年3月，等咗全球樂壇3年，天后CoCo第2張英文專輯火熱出咗，叫做《Exposed》嘅全新英語專輯，剩係製作費就用咗美金100萬元，叫做全亞洲製作費最高嘅一張唱片，由Celine Dion、Mariah Carey嘅御用製作人Ric Wake操刀。
2006年9月，闊別華語樂壇4年，李玟大碟《要定你》出咗。將當時全球當紅嘅Hip Hop、R&B同Pop元素融合，加上佢快慢皆宜、足以駕馭各種高難度歌曲嘅唱將級嗓音，呈現出專屬於佢嘅全新味道。《要定你》專輯係佢出道以嚟製作期最耐、製作費最高嘅一張專輯。
呢幾首歌都係之前為準備《要定你》專輯先錄製，但當時因為考量專輯整體風格而冇收錄到。呢張精選輯入面跨廠牌收錄咗2首李玟喺現代派時期嘅熱門歌曲，包括初出道一鳴驚人嘅成名曲《我依然是你的情人》、經典抒情歌《被愛的女人》，同埋喺SONY BMG期間登上天后級地位嘅大Hit歌曲，包括1998年全亞洲最好賣大碟，銷量超越180萬張嘅《Di Da Di》，KTV大熱門K歌《暗示》、《過完冬季》、電影《美少年之戀》嘅主題曲《答案》、各大歌唱比賽參賽者最鍾意挑戰嘅高難度歌曲《往日情》、《愛你愛到》、《第九夜》，同動感熱歌《真情人》、《So Crazy》、《DiDaDi》、《Hip Hop Tonight》、《要定你》、《愛我久一點》等華語樂壇「國歌」級熱門好歌。
2009年8月，登咗近3年，李玟出咗全新華語專輯《CoCo的東西》，加入大國文化，同音樂人姚謙喺返埋一齊，長達2年嘅時間完成呢張專輯，成個專輯無論係音樂、企劃，都融合咗東方、西方嘅概念，呢啲都同佢有關，都符合依家流行音樂東西方整合嘅觀點。
2013年，《盛開》專輯綻放喺2013年5月29號，係一張首次由環球唱片出嘅冠軍華語專輯，一出就佔所有冠軍榜面，證明天后出輯重係好有魅力，主打歌叩叩以敲打心門嘅方式正式宣告天后再臨嘅氣勢，希望能夠敲開所有銷售榜嘅冠軍。
能不能係一首標準R&B情歌絲絲入扣搭配偶像劇，親愛的我愛上別人了嘅片頭曲，唔到一個月即有百萬點閱率。Stuck on u 偷心賊重係華語樂壇中少見嘅曲風，URBAN STYLE嘅完美唱腔令人體會到，佢正式宣告女神再臨誰與爭鋒嘅氣勢。
第四波盛開係佢少有嘅搖滾風格，經由佢演譯駕輕就熟，曲目入面有一段飆高音部分係一首精湛嘅年度搖滾曲目。想念你的夜係流行樂團蘇打綠主唱青峯幫佢專屬量身打造重係2013 K歌首選，情緒濃的話不開，畀老公都係畀歌迷朋友最深刻嘅思念。
阿爸係印尼華人。2011年10月27號，同愛情長跑8年嘅加拿大籍富商男友、利豐集團執行總裁樂裕民，結婚，婚禮揀喺香港最高嘅天際100大樓舉行，為咗避開媒體，重安排私人直升機接送賓客，嗰場婚禮眾星雲集，包括奧花雲費、般奴馬斯、碧昂絲等藝人都應邀出席。
首張個人單曲《遺書》涉及到敏感嘅生死話題，而且係一首需要畀創作出嚟嘅歌曲。譬如另一首歌曲《半途》即係表示途中人唔知到需要乜嘢，又或者自己嘅半途係別人嘅終點。最後一首歌曲《原諒》，其實係表達一個人需要善待自己嘅方式。
第39屆香港電影金像獎係表揚2019年度表現傑出嘅香港電影而頒嘅獎，頒獎典禮原定喺2020年4月19號晚搞，但因武漢肺炎大爆發影響，初頭計劃縮小頒獎禮規模，之後決定取消實體舞台形式頒獎禮，係香港電影金像獎歷史上第一次。
馮沁苑喺浙江省舟山市出世，小學喺讀沈家門小學到讀，中學先後就讀過定海二中、舟山中學。佢自細已經好鍾意唱歌，喺高中嗰陣做過班級文娛委員，亦做過學生主持人。其間，佢讀高一嗰陣參加過「舟山中學校園十佳歌手比賽」，憑住《想你的夜》攞到第二名。
2018年8月尾，馮沁苑帶住佢喺大學期間組嘅黑蕉樂隊同埋喺《中國新歌聲》舞台度識嘅好朋友裘德，去舟山朱家尖參加「東海音樂節」，並唱咗成名曲《起風了》。12月3號，佢發表個人單曲《起風了》嘅新版。該版本係佢攞到版權方授權之後，受版權方邀請，去日本錄音室完成錄製，並且配有歌嘅MV。
佢初頭係靠幫唱片宣傳而入行。佢喺17歲嗰陣就決定要做唱片行業。佢第一個填詞作品係喺滾石唱片幫藝人寫嘅《第一次約會》。2004年，佢參與過台灣電視劇《求婚事務所》嘅編劇工作。2021年，佢幫萬芳去做《＿＿＿，你今天有沒有來》演唱會嘅企劃。
從1930年初問世以嚟，望春風一直係受歡迎嘅台灣閩南語流行歌曲、台灣民謠之一。2000年，一項由台北市政府同聯合報主辦，超過220,000人參與嘅《歌謠百年台灣》活動入面，該曲攞到最受歡迎老歌嘅第一名。
另外仲有《瓶中花》、《一夜差錯》、《野玫瑰》、《送君詞》、《我愛你》、《閒花嘆》、《不敢叫》、《漂浪花》、《心酸酸》、《水蓮花》、《一夜恨》、《織布歌》、《小陽春》、《半暝行》、《飄風夜花》、《後悔前非》、《月照窗》、《想舊情》、《幽谷蘭》、《學海一孤舟》、《冤獄》、《夢中寄相思》、
鄧雨賢，係出身臺灣桃園市平鎮區同龍潭地區嘅客家人作曲家。佢寫過近百隻歌，主要作品有《大稻埕行進曲》，以《雨夜花》、《望春風》、《月夜愁》、《四季紅》做代表作，合稱『四月望雨』，被叫做「台灣歌謠之父」同「台灣民謠之父」。
《Dreams》係愛爾蘭搖滾樂隊The Cranberries嘅第一隻單曲。呢隻單曲喺1992年發行，之後收錄喺佢哋第一張唱碟《Everybody Else Is Doing It, So Why Can't We?
董事長樂團係台灣搖滾樂團，而家成員有六個人。冠宇、吳永吉、杜文祥三人，喺1989年一齊組成「1989」樂團。1997年7月4號，阿吉同埋冠宇、小白、大鈞、金剛等五位原始團員喺女巫店通過「董事長」呢個團名。
套戲係改篇自中國文學名著《西遊記》嘅電影故事，分上下兩集，呢套係第一集，而第二集叫做《西遊記大結局之仙履奇緣》。成個故事係講述主角孫悟空經過重新修煉，喺做一個普通人嘅過程中獲得「道」嘅啟悟，終於由邪變正，忠心咁陪唐憎去西天取經。
至尊寶走咗之後，白晶晶直接向佢師姐道明來意，佢知道三十娘想獨霸再世唐僧肉，想分返一份，於是兩師姐妹一言不合就要開片，白晶晶化身成為有好大個白頭骨嘅白骨精，而三十娘亦都化身變成之前出現過襲擊至尊寶嘅蜘蛛精，呢個場面當堂嚇親喺窗外面偷睇嘅二當家，於是連爬帶滾咁週圍搵掟暱埋，兩隻妖精追到出去牛欄都搵唔到人，於是三十娘警告白晶晶唔好將唐僧嘅事週圍揚，跟住就行咗去，點不知佢哋嘅對話就俾牛欄入面隻牛聽到，隻牛拿拿林去搵佢大王稟告消息。
至尊寶想令到白晶晶對佢產生好感，於是剃晒啲鬚改變形象，點知白晶晶一見到佢，就誤會以為佢係孫悟空，重用三味真火燒佢隻手，當搞清楚係一場誤會時就發脾氣走咗去，令到至尊寶一頭霧水。原來白晶晶當年同赤煉神君訂咗婚約，點知佢鍾情嘅孫悟空話要娶佢，於是就冇成親嚟等悟空，之但係三年後悟空反口，重交帶班猴子猴孫俾返塊定情玉佩俾佢，令到白晶晶一路深心不憤唔肯再成親。
呢一晚，成班賊赤裸裸咁淨係條腰圍住假嘅隱身符，靜靜雞去到兩師姐妹食緊飯嘅地方，兩師姐妹一早收到風，於是將計就計詐睇唔到，重玩到至尊寶着晒火，終於忍唔住就「現身」同兩師姐妹攤牌，呢個時候，變咗節嘅二當家行咗去兩師姐妹身後面陰陰咀笑，跟住將兩個乾坤袋一笠，當場收服咗兩個妖精，然後一陣輕煙，二當家變返做菩提老祖。
返到盤絲洞，兩師姐妹又因為殺唔殺至尊寶嘅問題而再度鬧不和，跟住又打，不過因為師妹中咗師姐嘅盤絲軟甲毒唔夠打，於是拉住至尊寶走咗入有萬年金剛岩石封門嘅石室度暫避風頭。跟住搞吓搞吓石門又開又閂，終於至尊寶就困咗三十娘同埋二當家喺石室裏面，同白晶晶離開咗盤絲洞，而三十娘錯誤咁對住二當家施展催情大法，令到自己有咗同二當家嘅骨肉。
至尊寶終於走出咗個山窿返返去盤絲洞，但係一出到嚟就見到滿身鮮血垂死嘅晶晶，側邊重有把染咗血嘅劍，為要搵出晶晶之死嘅真相，至尊寶一次又一次咁借助用月光發動嘅月光寶盒去穿梭時空返返之前嘅時間，終於俾佢發現晶晶係自殺死嘅，而佢亦都順利咁救返晶晶，重解釋返之前唔見咗人係一場誤會，於是兩人冰釋前嫌，不過當前問題未解決，因為牛魔王重喺度同三十娘打緊，佢哋重開動咗斷龍石機關，石閘一落就再開唔返，於是晶晶就踢咗至尊寶出盤絲洞外，留喺洞裏面同師姐一齊大戰牛魔王，而洞外面兩個男人係咁隔住塊落緊嘅石閘大叫「娘子」。
呢部戲雖然係周星馳搞笑系列之一，但相對下內容比較藝術化，因為部戲係描述一個實力派演員，點樣響偶像派橫行無忌底下冇法子出頭。有人話咁係影射周星馳啱啱出道時嘅人生，因為佢以前都只係響無綫電視做二打六，捱到十年先轉到拍電影，成為票房保證。
尹天仇係一條村裏面街坊福利會嘅管理員，同時亦係一個非常執着於演戲技巧嘅人，間唔中會做吓臨記嚟過吓戲癮，可惜佢嘅演戲技巧得唔到其他人嘅認同而成日俾人鬧、俾人趕走。喺一次做臨記嘅時候，因為演技上嘅問題而令成組戲要再拍，搞到女主角杜娟兒非常嬲，就俾導演趕走話以後都唔用佢，重要出到去想攞個飯盒都俾場務阿毛奚落，將個飯盒掉落地餵狗都唔畀阿仇。
阿仇冇得再返去戲棚做臨記，但係仍然念念不忘演戲，於是搞咗個街坊劇場，劇目係出名嘅文學作品【雷雨】，但係啲街坊嘅反應冷冷淡淡冇乜興趣，最終都係冇人捧場。第二日佢又返去戲棚度要求再畀機會佢演出，咁啱啲道具有問題而畀佢頂上去做，雖然佢專業精神令到杜娟兒好欣賞，但最後又係闖禍收場，個飯盒又係俾場務阿毛掉咗落地餵狗。
第二日，阿仇又再返去戲棚，希望用堅持嚟感動臨記主管再畀機會佢演出，正當又俾人拒絕嘅時候，點不知又咁橋有個替身可以畀佢做，但係呢次除咗又令到導演發火趕佢走之外，重搞到對手嚴重灼傷。去出面想攞飯盒走，亦照列俾場務寸而得唔到飯盒，重話佢毫無演技跟本唔夠班做戲，令到阿仇非常之沮喪。
呢邊廂，阿仇同娟兒出席大小記者會同埋宴會，另一邊廂，飄飄繼續佢嘅公關生涯，但係佢個心因為掛住阿仇，搞到得罪超級公子龍少而俾人打咗一身。某個朝頭早，正當娟兒要接阿仇去開會嘅時候，帶傷嘅飄飄突然出現，要搵阿仇兌現養佢一世嘅承諾，阿仇亦一口答應。
莫文蔚亞爸莫天賜係混血兒，有威爾斯、德國同埋波斯血統。佢響1990年代出道，喺後期有好高嘅人氣。1996年佢開始參演周星馳嘅《食神》，開始受到矚目。其後佢主演嘅《算死草》、《喜劇之王》都係周星馳作品。
喺2021年，莫文蔚推出新碟《The Voyage》，去到6月嗰陣，主打歌《婦女新知2021》嘅MV入面被揭發呢首歌，莫文蔚D&G品牌嘅衫，而D&G之前就曝出辱華事件。就算莫文蔚之前表達過對北京政府嘅認同或者參與一啲中國國慶活動嘅表現，都仍然被網民狙擊話佢辱華，有網民話佢無政治敏銳度，叫佢退出娛樂圈。
《飛虎之雷霆極戰》係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、馬國明、吳卓羲、吳啟華、陳山聰、蒙嘉慧同張曦雯領銜主演，由王敏德、梁競徽、蔡潔、苟芸慧、余香凝、譚凱琪、姜大衞、林嘉華、吳業坤、潘志文、鄭子誠同陳秀珠聯合主演，並由李佩斯同汪明荃特別主演，監製樂易玲同查傳誼。
梁詠琪憑住呢個片獲提名第36屆台灣電影金馬獎、第5屆香港電影金紫荊獎同埋第19屆香港電影金像獎「最佳女主角」，但喺金像獎部分輸畀同年憑《爆裂刑警》被提名「最佳女主角」嘅羅蘭。張艾嘉、關皓月獲得第19屆香港電影金像獎「最佳編劇」。
《杜拉拉升職記》係由徐靜蕾執導兼演出嘅一部白領商業電影，2009年7月20號喺北京正式開拍，2010年4月16號正式上映。齣電影改編自由中國作家李可創作嘅同名小說，講白領嘅生存法則。主演除咗徐靜蕾重有黃立行、莫文蔚、李艾、吳佩慈等。
套戲係改篇自中國文學名著《西遊記》嘅電影故事，分咗上下兩集，呢套係第二集，而第一集叫做《西遊記第一百零一回之月光寶盒》。成個故事係講述主角孫悟空經過重新修煉，喺做一個普通人嘅過程中獲得「道」嘅啟悟，終於由邪變正，忠心地陪住唐憎前往西天取經。
腳底嘅痛楚未消，至尊寶突然諗返起之前成日發夢喺一個山洞聽到把女人聲叫佢搵腳底有三粒痣嘅人…佢連隨拎起塊照妖鏡一照，竟然見到自己倒影係個馬騮樣！佢入去洞度搵盤絲大仙想要返個月光寶盒，寧願穿梭時空返去同白晶晶成親都唔願相信自己就係孫悟空。
趁天未黑，紫霞就叫至尊寶一齊去行下市集，但係去到市集時，倆人就引起咗喺路邊休息嘅一個豬頭人同一個拎住月牙鏟嘅人注意。突然，紫霞拉咗至尊寶埋一邊同佢表白，原來紫霞喺頭先見到至尊寶抽出寶劍嘅一刻已經愛上咗佢，不過至尊寶對白晶晶一往情深，所以就一口拒絕，之但係紫霞係都要知道至尊寶真正嘅心事，於是「嗖」一聲就化成一縷煙飛咗入至尊寶個心裏面問個清楚…至尊寶成個人當場呆咗望住自己個心口，重俾三個流浪漢喺佢身上大肆搜掠。
當晚黑，紫霞仙子叫至尊寶一個人喺沙漠度等佢家姐青霞出現，點知俾至尊寶遇到觀音大仕追殺頑猴孫悟空嘅一幕，重俾佢見到原來個月光寶盒已經喺唐三藏手上。至尊寶暱埋諗住睇吓有冇機會趁亂偷返個月光寶盒，點知當事件發展去到唐三藏話要自盡嚟求觀音大仕唔好消滅孫悟空嘅一段時，居然陰差陽錯出現咗一啲改變，就係個月光寶盒俾至尊寶打開咗嘅同時，至尊寶俾唐三藏用嚟自盡嘅金剛杖扑暈咗，而唐三藏亦因為咁而俾開咗嘅月光寶盒吸咗入去，唔知去咗邊個空間。
今日牛魔王嘅山寨裏頭滿堂紅布，賓客如雲，好似搞緊啲咩喜事，原來牛魔王要嫁妹，而嫁嘅就係人人都誤認佢係孫悟空嘅至尊寶。牛魔王當眾宣佈，呢日除咗慶祝個妹香香要出閣嫁畀佢契細佬阿孫悟空之外，重趁佢老婆鐵扇公主唔喺屋企，慶祝佢自己就嚟納妾，而呢位準妾待竟然係紫霞仙子！
至尊寶帶住仍然暈緊嘅紫霞，同悟淨八戒幾個人一齊走到去沙漠，點知俾牛魔王個妹香香截住去路，原來香香對孫悟空移情別戀仍然心深不息，於是出手打暈至尊寶，再使出佢嘅看家絕技－－－「移形換影大法」，將豬八戒同紫霞仙子嘅元神掉換，悟淨出手阻止唔切，香香再一次使出移形換影大法，想將悟淨嘅元神換入嚿石度，點知俾悟淨爪返轉頭，搞到香香自己同悟淨嘅元神交換咗，最後五個人全部暈晒喺沙漠。
第二朝，幾個人慢慢轉醒，豬八戒軀體嘅入面變咗係青霞仙子，而紫霞嘅軀殼入面就變咗豬八戒，不過同時亦存在住紫霞嘅元神，於是幾個人即刻圍住擁有香香元神嘅沙悟淨，要佢將大家變返原本咁，但係原來移形換影大法當發功一次，就要等七七四十九日後先可以再發第二次。
先前喺市集度摷過至尊寶成身嘅三個流浪漢因為偷菩提子，俾幾個官兵綁住正要押佢哋去充軍，喺山邊休息嘅時候，幾個看守嘅官兵竟然俾山頂跌落嚟嘅嘢整死，有俾呢嚿嘢壓死，亦有嚇到錯手互相俾刀拮死，睇真呢嚿嘢竟然係至尊寶，三個流浪漢見神仙打救，於是就帶咗至尊寶去到盤絲洞。
至尊寶醒返之後，流浪漢阿頭菩提子同佢講返喺暈緊之時成日發開口夢叫住兩個人嘅名，一個係晶晶，而叫得次數最多嘅係紫霞。傾傾吓，白晶晶殺到入嚟盤絲洞話要搵盤絲大仙拜師學藝，至尊寶一見白晶晶出現頓時喜出望外，晶晶開頭以為至尊寶係佢嘅負心舊情郎孫悟空，但係經過一輪對話之後先發現認錯人，至尊寶將喺五百年後點樣遇到白晶晶嘅遭遇用案件重演形式交代出嚟，重即時提出要同白晶晶成親，白晶晶一心拜師點知居然有人向佢求婚，為咗証實係真係假，於是「嗖」一聲就化成一縷煙飛咗入至尊寶個心裏面睇清楚…至尊寶又再次當場呆咗望住自己個心口，而三個流浪漢就照舊喺佢身上大肆搜掠…
紫霞嘅等待似乎冇希望，於是要求牛魔王放咗佢家姐，紫霞用刀割斷咗青霞嘅綁繩之後就順手將把刀暗中收埋，青霞知道紫霞想點，一念姊妹之情，於是挺而出手要同牛魔王決鬥，呢個時候，暱喺人叢中嘅香香出嚟再次施展移形換影大法，不過喺過程中就將自己嘅元神移咗入一隻路經嘅狗仔軀體度，而青霞嘅元神就移咗入香香嘅軀體，其他人就變回原狀，但係牛魔王嘅功力實在太強，悟淨八戒同埋青霞都冇辦法救到紫霞。
安德利亞波車利係個意大利歌唱家，有青光眼，一出世視力就開始衰退，直到十二歲嗰年盲晒眼。唱歌之前佢讀到法律博士，做過一年辯護律師，之後搖滾歌星Zucchero喺鋼琴酒吧聽佢唱歌之後好欣賞，重介紹佢畀巴伐洛堤，原本諗住搵佢兩個人合唱，點知巴伐洛堤聽完安德烈唱歌之後極度讚賞，重請佢參加演唱會。
葉巧琳2020年參加ViuTV選秀節目《全民造星III》，成功以大熱姿態打入十強。佢喺總決賽演繹兩首個人單曲，包括《二人份》Demo英文版同埋為比賽而寫嘅派台新歌《浸浴》，最後評判同觀眾名次分別係第五同第六，總成績第五名。
邵音音，真名倪小雁，係香港女演員，1970年代出道時以性感演出聞名，2008年喺《野·良犬》飾演一個惡毒婆婆獲得第27屆香港電影金像獎最佳女配角。3年後再喺《打擂台》獲得第30屆香港電影金像獎最佳女配角及12座國際影后。
邵音音喺香港生世，幼年隨國民黨籍阿爸坐軍眷船遷居台灣，畢業後修讀五年護士專科，隨後喺輪船上做護士。遊遍23個國家後，決定喺香港上岸揾另一份工，先喺夜總會唱歌，將藝名改成同邵逸夫同姓嘅「邵音音」，但成日俾人笑係「陰陰笑」，灌錄過三張唱片。
1972年開始演出電影，簽約長弓電影公司，首部作品係《雌雄變》，其後參與吳思遠嘅《十三號兇宅》，以性感表演闖出名堂，一年內拍片12部。1973年，獲李翰祥賞識，喺《北地胭脂》演出被老師強姦嘅女學生角色，亦獲得成功。
1976年簽約邵氏，自此以拍攝邵氏電影為主，參演李翰祥嘅《騙財騙色》、《風花雪月》同呂奇嘅《男妓女娼》、《財子名花星媽》等風月作品。喺1973年到1982年整整十年，係喺邵氏脫得最耐嘅「艷星」，喺描寫邵氏女星嘅《百美千嬌》一書中佔一席位，被列入「性感女神」一欄。
邵音音喺1978年為《官人我要》隨片出席康城影展，以一襲粉紅肚兜透視裝出盡鋒頭，第二日美聯社叫佢做「China Doll」，轉載時被直譯為「中國娃娃」，為台灣政府視為大陸間諜，即時封殺。邵音音喺電影圈前途止步，只有登台維持生計，加盟麗的電視演電視劇，專門扮演壞女人嘅角色。
陳靜2011年開始拍電影，2012年演出《低俗喜劇》角色徐家欣，第二年憑呢個角色獲提名角逐台灣第49屆金馬獎最佳女配角，之後重爆冷香港第32屆香港電影金像獎最佳女配角。。2012年佢亦獲美國媒體「TC Candler」揀選做「全球百大美女」，係頭一位香港藝人獲選。
2013年8月8號晚，陳靜忽然響微博度話「生活好累，人言可畏」，因家庭、情緒、健康同感情問題而決定退出娛樂圈。受佢引退影響，佢有份拍嘅電影《重口味》要由其他演員分擔宣傳工作，而原本由佢做女主角嘅《喜愛夜蒲3》，要由2011年香港小姐競選季軍的許亦妮頂替。
袁弘喺上海戲劇學院2001級表演系本科班畢業，同演員胡歌、韓雪係同班同學。2005年袁弘喺央視清裝大戲《上書房》入面出演男主角四阿哥弘曆，之後喺《少年楊家將》入面出演耶律斜。2008年喺《射鵰英雄傳》入面出演楊康，呢個版本對楊康呢個角色有好大功夫改編，突出咗心理變化嘅描寫，將佢塑造成一個有血有肉嘅立體形象，被評做「最複雜嘅楊康」。
袁弘嘅古裝造型英氣逼人，高大俊朗又不失書卷氣，每個角色都令人留低深刻印象。由出道到依家，佢都不驕不躁咁完成每部作品，係觀眾心中嘅優質偶像，亦係好多製作人同導演眼入面嘅80後最具潛質男演員。2011年袁弘喺《步步驚心》入面飾演重情重義嘅十三阿哥胤祥，被大眾認可，而入當紅小生嘅行列。
蔣欣，中國女演員。喺烏魯木齊出世，河南鄭州大，祖籍湖南益陽。細個入鄭州市少兒藝術團同河南省少兒藝術團，之後喺河南省藝術學校畢業影視專科。蔣欣憑住《後宮甄嬛傳》入面華妃一角嘅出色演出而受關注，人氣都上漲。
蔣欣早年喺鄭州市伊河路小學讀過、鄭州十九中同河南省藝術學校， 7歲入鄭州市少兒藝術團，8歲入河南省少兒藝術團， 9歲開始參加影視劇拍攝，佢參加演出嘅電視劇《墜子皇后》喺全國播出後，反響強烈，被叫做河南童星。
蔣欣曾有過喺一年內拍5部電視劇嘅經歷，周曉文導演話佢喺一位刻苦嘅演員。2003年，喺張紀中版嘅電視劇《天龍八部》入面飾演木婉清而開始出名，同躋身「80後小花旦」行列。之後，亦喺電視劇《仙劍奇俠傳》、《歡天喜地七仙女》等劇飾演重要角色。
唐藝昕，喺四川出世，中國大陸女演員，2010年喺重慶大學美視電影學院畢業。。表演系。喺《甄嬛傳》入面飾演「祺嬪」而被發掘，之後佢參演嘅電視劇《勝女的代價》、《隋唐演義》、《百萬新娘之愛無悔》同《陸貞傳奇》等喺2012年至2013年呢2年播出。
Discogs係Discographies嘅簡寫，係一個專門收集音樂音頻文件嘅網站同資源眾包數據庫，資源包括商業發布、促銷、盜版同冇標籤嘅各種音樂文件。Discogs而家擁有超過8百萬嘅發行唱碟，接近490萬音樂藝術家，超過1百萬間唱片公司，由346,000貢獻者提供服務，因為不斷有用戶喺網站加入新嘅或之前未列入嘅音樂專輯，呢啲數字仲增長緊。
王妃係蕭敬騰第二張專輯，2009年7月17號由華納音樂發行。專輯由李偲菘、李偉崧、阿弟仔、陳偉等頂級製作人，陳鎮川、姚若龍、鄔裕康、崔惟楷、胡如虹等知名詞人，加上方大同同埋蕭敬騰數首自身創作集合而成，第一首同名主打歌曲〈王妃〉喺2009年6月23號喺台灣、中國、星馬港同步全球首播。
《王妃》算係蕭敬騰其中一首最為人熟悉嘅歌曲，隔咗8年後有評論再提起呢首歌，話陳鎮川嘅歌詞令蕭敬騰添加咗「一抹夜晚遐想」嘅色彩。亦有一啲人將呢首歌進行二次創作，例如喺2021年東京奧運期間，有人留意到中國田徑女子項目嘅代表選手外型同聲音都非常男性化，甚至被發現下體突出，被質疑係男扮女，於是高登音樂台就改編咗呢首歌，變成《湖南王妃》，揶揄佢哋嘅外形。
微電影係短片嘅其中一個類型、小型電影，喺電影同電視劇藝術嘅基礎上衍生出嚟嘅小型影片，具有完整故事情節同可觀賞性，可以透過唔同途徑播影，最普遍係透過互聯網播出。內容融合咗幽默搞怪、時尚潮流、公益教育、商業定制等主題，可以單獨成篇，亦可系列成劇。
微電影係一種帶有故事性，片長喺40分鐘之內嘅微型短片，通常創作人會用一啲出乎意料嘅結局、或者少見嘅奇特拍攝手法，希望喺短時間之內吸引觀眾，直接切入故事嘅主題或氛圍。可以低成本甚至零成本製作，用一部有攝錄功能嘅智能電話已經可以拍攝。
呢張唱碟係蕭敬騰第一次做製作人嘅唱碟。唱碟收錄咗14隻歌，包括蕭敬騰為代言廣告親自創作歌〈白蛇傳〉、〈茉莉戀〉、〈看對眼〉等。首波同名主打單曲〈狂想曲〉喺2011年6月8號全球首播，專輯由6月15號起預購，6月30號發行。
呢個係佢哋第二張全新歌曲嘅專輯。今次佢哋每個人都有參與創作，以「黑白攝影」做基調，襯托出專輯想強調嘅「音樂的純粹」態度。同前兩張專輯唔同嘅係，今次主唱更加唔用車頭相做封面，只用專輯名《美麗、醜與我》嘅文字設計取代。
新北市政府係中華民國新北市最高層級嘅地方行政機關，喺中華民國政府架構中為直轄市自治嘅行政機關，並同時負責執行中央機關委辦事項，新北市嘅自治監督機關為行政院。按《新北市政府組織自治條例》，設有22局、4處、1委員會等27個一級機關以及28個區公所。
展館總建築面積100,000平方米，展廳面積50,000平方米，可設國際標準展位2,000個，同時舉辦500－1000個展位嘅展覽3個，都可根據需要分隔成風格唔同嘅多種展區。國際會議區擁有25套唔同規格嘅會議廳，裝配有同聲翻譯、多媒體演播系統設施。
佢一家5口都鍾意唱歌，小學時期喺美里中華公學就讀6年，中學時期喺美里中華中學就讀。畢業後佢去咗吉隆坡韓新傳媒學院讀廣播電視電影系，獲得師姐賞識，有機會半工讀咁做駐唱歌手，之後獲得民歌餐廳老闆賞識，仲同子熒聯合出過一隻碟《樂旅行》，入面有接近70%嘅詞曲係由佳旺包辦嘅。
《披星戴月的想你》係臺灣樂團告五人出嘅第一張實體單曲，喺2018年12月11號發行，收錄喺《用九柑仔店 電視劇原聲帶》專輯。呢隻歌嘅Demo版本喺YouTube破咗700萬次瀏覽量。呢隻歌亦係臺劇《用九柑仔店》插曲。
呢隻歌首唱係喺湖南衛視《歌手·當打之年》總決賽第一輪。呢隻歌係寫畀「舞台表演者」嘅歌，隻歌講緊所有歌手喺舞台上嘅人生。而喺表演呢隻歌嗰陣，部鋼琴上面顯示咗參加過《我是歌手》同《歌手》系列節目嘅參賽者個名，去致敬參加過呢個節目嘅歌手同背後支持嘅人。
《Dance Monkey》係澳洲歌手Tones and I嘅歌。呢隻歌喺2019年5月10號以Tones and I第一隻細碟《The Kids Are Coming》嘅第二隻單曲發行。呢隻歌由Konstantin Kersting製作同混音。
Advanced Info Service ·  Bharti Airtel ·  香港移動通訊 ·  澳門電訊 ·  Globe Telecom   Maxis Communications ·  Optus ·  新加坡電信 ·  SK電訊 ·  台灣大哥大 ·  Telkomsel
《我們同唱一首歌》係中國官媒《台海之聲》、《看台海》製作嘅一首對台灣統戰嘅歌，由楊宗南作曲、方文山作詞，蕭敬騰、歐陽娜娜、陳立農、袁婭維同埋張杰主唱，2022年1月推出。歌詞穿插華語同閩南話，入面「從來是一家」同埋「落葉歸根」等用語，而MV入面就有福建同台灣北港兩座巨大媽祖雕像遙相對望，另有林氏宗祠、台北101等地標。
民進黨立法委員賴瑞隆批評，事件又係另一個中共壓迫台灣藝人做政治表態嘅證明，呼籲樂迷拒絕呢啲歌手，然後當中共發現無成效嘅時候，就唔會再搵台灣藝人或者作詞作曲人做呢啲統戰工作，咁樣先可以阻斷中共政治干預商業或藝文事業嘅行為。
《她說 概念自選輯》係星加坡歌手林俊傑喺2010年12月8號出嘅第八張個人專輯，都係林俊傑嘅首張自選翻唱專輯，一共收錄10首翻唱以前寫畀其他女歌手嘅歌同3首創作歌曲。大陸版加送一首《真材實料的我》作為銀鷺花生牛奶嘅宣傳曲。
《偉大的渺小》係星加坡歌手林俊傑嘅第十三張錄音室專輯，由就是俊傑音樂製作，實體版本由華納音樂喺2017年12月6號預購，2017年12月29號發行，大陸數位平台係2017年12月28號夜晚十點數位發行。
吳克群喺MTV所舉辦「新聲鬥陣賽」活動入面獲得第六名成績，並喺21歲嘅時候發行個人首張專輯，但發片後就開始沉寂，曾有一個月時間裡面沒有通告，為此佢花咗兩年時間研習出創作歌曲《學不會》，收錄喺下張專輯入面，從此吳克群就展開創作音樂劇路程。
深深知道呢段相聚係曇花一現，始終會有完結嘅一日，凱峰唯有同個仔努力守住呢個秘密。有一次咁啱，凱峰嘅表弟Jimmy見到秋捷嘅靈魂，而喺呢個時候，雪山事件亦開始被傳媒報道，眼見秋捷係靈魂嘅事實就快被察覺，更加意想不到嘅事情亦開始步步逼近。
王彩樺，本名叫王泳心，係臺灣女藝人、主持人、演員、歌手，最早以綜藝諧星嘅身份開始咗受到大眾認識。喺唔同時期佢曾經用過米漿、米香、王羚、幼齒、柯蒂虹、王綵華等藝名，佢自稱係「台灣濱崎步」，而臺灣傳媒都常叫佢做「B咖天后」。
1993年，出第一張專輯《把你的愛交給我》。1994年，出第二張專輯《最真》。1995年，出第三張專輯《追心》。1996年，出第四張專輯《我總是聽你說》。1997年，出第五張專輯《捨得》。佢喺1998年退出樂壇，之後去律師行做嘢。
黨委書記係共產黨響社會主義國家各地區、機關嘅代表。例如中國共產黨響省、市政府嘅首長係省長、市長，相對應嘅就有「省委書記」、「市委書記」，而且比政府首長高一級。另外每個機關都有，例如學校就有「校委書記」。
2020年9月，正值武漢肺炎疫情，大家出街都要戴口罩，但網上就流傳一段片段，喺尖沙咀漆咸道南一食肆門外，有人勸阻當時李健同行嘅朋友戴番口罩，但結果引起口角，李健甚至一手阻止拍攝者，又大叫「擺明落手架喇」。
歌手李玟喺2023年7月5號離世，由於佢生前喺中國，香港同台灣都享有知名度，所以佢嘅離世引起咗各地一定程度關注，其中包括針對李玟生前政治立場嘅討論，李玟同佢老公生前嘅感情糾紛，同埋佢參與《中國好聲音》嘅時候被欺凌嘅經歷。
李玟曾經公開支持北京政府。2022年8月，美國眾議院議長佩洛西訪問台灣，李玟就喺社交媒體公開表示「中國人要團結！不要讓外人干涉咱們！」，當時就被網友反問「你有美國籍欸」。另外，佢亦曾經參與音樂類真人騷《聲生不息》，節目內容被指篡改香港同廣東歌歷史。
李玟離世之前，同佢老公Bruce發生感情糾紛，當中兩名繼女都被指企喺爸爸而唔係李玟嗰邊，而另外佢老公亦被指有婚外情。有啲人覺得係李玟老公令佢患上抑鬱症害死佢，甚至有樂迷喺李玟嘅告別式公開鬧佢老公。不過，佢老公之後就否認指控。
李玟離世之後，佢控訴《中國好聲音》嘅爭議鬧大，一段網上流傳嘅錄音該節目唔單止遭爆賽制不公，更加喺李玟忍著腿傷喺舞台上跌傷嘅時候，遭到製作單位貶低諷刺。《中國好聲音》製作組就表示，話涉及嘅畫面片段係惡意剪輯，並表示同李玟嘅誤會當下就和解，但有啲網民就表示唔接受。
《恋愛ともだち》原本係一隻情歌，被徐小鳳翻唱，以非主打歌收錄喺《夜風中》，係1970年代尾少有嘅粵語Band Sound歌。鑒於佢係夜總會歌手，鄭國江特登填成一隻喜慶場合歌助興曲。《喜氣洋洋》亦被視為賀年曲，係徐小鳳新年嗰陣喺「紅館前身」海城夜總會必唱嘅熱門歌。
據蘋果日報報導，《喜氣洋洋》喺1991年已略染上反諷嘅色彩，無綫電視劇《老友鬼鬼》張衞健演嘅鬼因梁藝齡飾演嘅女角就嚟死而嫁畀佢，唱咗呢隻歌。2000年代，隻歌開始被高登討論區會員用歌詞配搭高登圖示嚟嘲諷佢哋討厭嘅人物同組織，例如2009年患上人類豬流感嘅藝人鄧麗欣。
有人問過鄭國江同徐小鳳嘅睇法，前者對呢隻歌再次翻紅覺得好開心，並對佢變咗做一隻「好百搭、好奀皮」歌歌覺得「莫名其妙」。後者話網民「真曳曳」。網民用《喜氣洋洋》幸災樂禍嗰陣，成日會講句「有請小鳳姐」做引子或借代全詞。
TheWalkers係丹麥搖滾樂隊。呢個樂隊有主唱兼作曲家Torben Lendager、結他手Gert Michelsen、鼓手兼填詞人Poul Dehnhardt同埋低音電結他手Jan Kanstrup Hansen。
《Bad Romance》係美國歌手Lady Gaga嘅歌。隻歌嚟自佢第三隻細碟《The Fame Monster》。呢隻歌嘅詞曲作家同製作係Nadir 'RedOne' Khayat同Lady Gaga。
呢隻歌有中文同英文兩個版本，中文版歌名叫《月光愛人》，而英文版歌名叫《A Love Before Time》。2001年，李玟憑住呢隻歌做咗首位踏上奧斯卡金像獎頒獎典禮演唱嘅華人。2016年，李玟喺湖南衛視《我是歌手4》總決賽第二輪再唱呢隻歌，並攞到年度冠軍。
Gloria Gaynor，係美國女歌手。佢有幾隻的士高嘅歌出名，例如《I Will Survive》、《Let Me Know 》、《I Am What I Am》同佢自己嘅《Never Can Say Goodbye》。
Frederick James Perren，係美國詞曲作家、音樂製作人、編曲家同管弦樂團指揮家。佢合寫同合製過嘅歌有the Sylvers嘅《Boogie Fever》、Gloria Gaynor嘅《I Will Survive》同Peaches & Herb嘅《Shake Your Groove Thing》。
《Survivor》係美國R&B組合Destiny's Child嘅歌，呢隻歌由組合成員碧昂絲、Anthony Dent同Mathew Knowles填詞同作曲，隻歌收錄喺第三張錄音室專輯《Survivor》。
Mathew Knowles係美國音樂製作人、生意人同教授。佢憑住做美國女子組合Destiny's Child嘅經理人而出名。佢亦都做咗佢個女Beyoncé同Solange Knowles初頭嘅經理人。
同年，佢同Def Jam唱片公司簽約，並喺嗰年稍後發佈首張專輯《Love Hate》。2009年3月，佢出第二張專輯《Love vs. Money》。2010年6月，佢出第三張專輯《Love King》。
《Happy》係美國歌手兼制作人菲瑞·威廉斯創作、制作同演唱嘅歌，亦係《壞蛋獎門人2》原聲帶屬下嘅歌同《女孩》嘅嘅主打單曲。2013年11月21號連同唱片音樂錄影帶一齊發布，5日後由索尼音樂旗下嘅哥倫比亞唱片授權畀回響音樂補發。
歌曲以創紀錄嘅形式爬咗英國流行曲排行榜首位3次，2014年9月重成為英國有史以嚟下載量最多嘅歌曲。歌曲被提名做奧斯卡最佳原創歌曲獎。直到2015年4月11號先至跌出英國榜前75。佢嘅現場演繹版攞過第57屆格萊美獎嘅最佳流行獨唱表演獎。
《好心情》係香港電台第二台一個深夜節目，由2007年6月11日到2007年11月9日，逢禮拜一到禮拜五凌晨12點到2點播出，初時主持係陳小芝、侯嘉明同梁德輝，編導係陳小芝，監製係馮偉棠。隨著主持侯嘉明同陳小芝先後走咗，節目喺2007年11月9號播最後一集，11月12號開始改做由歐陽德勛主持嘅《音樂有德勛》。
票務中心位於環球貿易廣場1樓，2樓設有立體投射展覽3D影院，展示出香港嘅發展、生活同風土人情，同時，觀景台設有訪客中心，為遊客提供一站式旅遊資訊服務。嗰度有4部高速𨋢，每部可以接載15人，只需60秒就可以喺地下直接到第100層嘅天際100。
難民即係遇到災難或禍變嘅人，有時迫住遷徙，同流民、災民相似，通常都係成批人咁避禍。而現代稱為難民，有種種唔同定義，更有所謂經濟難民且政治難民之分。以西洋而言，難民等同英文refugee，尋求庇護之人。
難民為近世所用之字，古代多叫流民，多數係不能原居地耕定居，而迫住四處流徙。流民成因好多，如天災、瘟疫、饑荒、戰亂、苛吏、土地兼併。而災民都為近世用字，同遇災禍，未必要流徙，只係有等待救援，或可重新建設。
《知否知否》係電視劇《知否？知否？應是綠肥紅瘦》嘅主題曲。呢隻歌由李清照同張靖怡填詞，劉炫豆作曲同編曲，劉靖同楊宇監製，郁可唯同胡夏演唱。呢隻歌以單曲形式喺2018年12月27號由北京世紀中騰有限公司發行。
2019年，為古裝劇《知否知否應是綠肥紅瘦》主題曲《知否知否》同插曲《只問你肯不肯》、《當歌》、《換》作曲、編曲。而《知否知否》攞到2019TMEA騰訊音樂娛樂盛典年度十大金曲獎同2019全球華人歌曲排行榜年度典禮最受歡迎影視金曲。
雖然話加多寶喺2002年開始同王老吉一齊合作到2014年先至結束。但係到咗2011年初，廣藥宣佈由王老吉藥業代售白雲山製藥出嘅白雲山涼茶，重將呢個產品合併，入去王老吉嘅銷售渠道，結果激嬲咗王健儀。之後王健儀喺2011年3月第一次公開話支持加多寶對王老吉品牌嘅貢獻。
之前喺廣藥生產嘅王老吉冇喺港澳臺同海外地區賣過，所以呢啲地區賣嘅鴻道產品都係用「王老吉」嘅商標。但係到咗2013年初，香港同臺灣賣嘅王老吉冚唪唥一窩蜂噉改嗮嗌「加多寶」。而海外地區出嘅都重係用緊「王老吉」嘅名。
2013年1月31號，廣州市中級人民法院就話加多寶即刻唔畀用「全國銷量領先嘅紅罐涼茶改咗名嗌加多寶」或「加多寶喺王老吉度出嘅」或同佢差唔多意思嘅嘢，因為呢啲都可以俾法院話係虛假宣傳。就喺2013年2月4號，加多寶喺官方微博就連續法咗4次「對唔住」嘅標語俾好多人關注咗。
係香港無綫電視旗下一條以高清格式播放嘅數碼電視頻道，喺2007年12月31號夜晚7點正式開播，係香港全日24個鐘廣播嘅免費高清電視頻道，有高清製作同升頻到1080i既節目，每日黃金時段都會同翡翠台做同步廣播。
2007年12月31號夜晚7點，高清翡翠台啟播，並製作《數碼電視新紀元》開播典禮，當晚7點半播出首個全高清自製節目《東張西望》，然後係TVB自製高清處境劇，緊接嘅係《翡翠高清首映禮》、《奧海城全城狂歡邁向2008》，同埋《「幻彩詠香江」除夕倒數》，以上節目都用全高清，無用增線技術，除咗《東張西望》嘅部分採訪片段，因為高清攝錄架生唔夠，唯有用標清攝錄器材拍攝。
呢個頻道播出嘅節目同高清翡翠台一樣。而係高清翡翠台播緊其他節目嘅時候，呢個頻道就會以TVB奧運宣傳片、本地嘅廣告同埋奧運歌曲MV嚟填時間，高清翡翠台播番奧運節目嘅時候，呢個頻道亦都會一齊播映。呢條頻道喺北京奧運完咗之後嘅兩日內重播《北京奧運開幕式》同埋《北京奧運閉幕式》，最後一個節目係《京奧最難忘》。
《金曲撈》，原名《原來是金曲》，係中國大陸江蘇衛視推出嘅一檔懸疑競猜類音樂綜藝節目，前身係2016年製作同首播嘅節目《端午金曲撈》。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。
常規競演共11場，每場常規競演將有3首華語樂壇嘅遺珠作品等待被打撈。原唱委託喚醒師演繹歌曲改編版，現場500名大眾聽審喺喚醒師唱完後用選擇權。支持人數有300人，就係喚醒成功，原唱出場同喚醒師合唱原版歌曲。
呢期係《金曲撈》嘅第11場競演，喺北京時間2017年6月23號夜晚10點播出。呢期嘅開場曲係范曉萱嘅《Tell Her》，由金志文演唱。主持人李好因工作檔期安排而缺席呢場嘅錄製，呢期節目由劉維代班主持。
呢期係《金曲撈》嘅第12場競演，為「金曲之夜」，喺北京時間2017年6月30號夜晚10點播出。呢期嘅開場曲集合咗頭11場競演入面被成功喚醒嘅《王子公主》、《友情卡片》、《愛的可能》、《人情世故》、《不愛了也是一種愛》、《有沒有》、《與淚抱擁》、《我只剩下自己》、《謝謝你，冬的雪》、《把你藏在歌裏面》、《一樣的月光》同《留心》，共計12首金曲，被定名做《金曲撈》，由汪蘇瀧演唱。
第1屆金曲獎由行政院新聞局主辦，共設10獎項同1特別獎，喺1989年8月受理報名，9月16號公布入圍名單，其中男、女演唱人獎、演唱組獎、新人獎四獎項入圍者必須參與現場演唱，經評審揀後先有得獎機會。男、女演唱人獎同演唱組獎入圍者喺12月30號至華視攝影棚現場演唱，新人獎入圍者就喺1990年1月6號頒獎典禮現場演出。
首屆金曲獎共設包括特別獎在內嘅11獎項，自1989年8月1號開始至10號受理報名。報名參賽嘅作品同個人必須係1988年7月1號至1989年6月30號間，喺臺灣地區有居所、並有半年居住事實嘅中華民國國民創作發行，同經行政院新聞局廣播電視歌曲輔導小組通過有案者為限，國、閩、客、粵語歌曲都可報名。
總計共28個事業單位報名，總收件數410件，參加角逐個人技術獎為224人。本屆評審會由陶曉清擔任主任委員，評審共25人。評審作業從8月26日展開，喺9月16號公布入圍名單。各入圍者可獲頒獎牌一面，得獎者獲頒獎座。
男、女演唱人同演唱組獎等三項入圍人選，要喺12月30號去華視攝影棚「現場演唱、當場評審」，以佢嘅演唱表現列入評分項目計分，成績封存至1月6號頒獎典禮宣布。現場比賽原則，出場序以抽籤決定號序，最多可唱兩次。
9月16號公布入圍名單後，揀定台北國父紀念館做頒獎典禮地點，但國父紀念館自1986年10月開始封館修建重未完工，令原定1989年10月底舉行嘅頒獎典禮延宕至隔年1月6號夜晚7點30分舉行，典禮主持人由崔苔菁擔任，典禮實況由華視喺6號嗰晚10點錄影轉播。
新聞局共安排十三位頒獎人，除新聞局長邵玉銘外，由台北市長吳伯雄頒「年度歌曲獎」、曾慶瑜頒「最佳男演唱人」、殷正洋頒「最佳女演唱人」、王夢麟同趙樹海負責「最佳演唱組獎」、吳靜嫺同洪一峰頒「新人獎」、翟君石頒「最佳作詞人獎」、李泰祥頒「最佳作曲人獎」、陶曉清負責「最佳編曲人獎」、李行頒「最佳單曲歌唱錄影帶導演獎」、吳楚楚頒「最佳單曲歌曲錄影帶影片獎」。
Project WAO女生團結音樂節元年係歌手林憶蓮、張惠妹、蔡健雅同那英聯合舉辦嘅一個公益巡迴演唱會，而且分別喺2014年4月20號同9月3號響臺灣同香港舉辦。呢個演唱會主要係幫助社會受虐少女為主題，呼籲大眾關心社會各類弱勢群體。
呢隻歌係講緊黃霄雲自己嘅成長，《打開》代表打開悲傷、打開沉默、打開心扉、打開自己嘅天性。隻歌講咗黃霄雲喺藝考面對嘅高低起伏，佢依家追佢嘅音樂夢，最終贏咗自己。呢隻歌揀喺高考倒數1個月發行係因為佢想多謝一路支持佢嘅人。
《All by Myself》係美國歌手Eric Carmen喺1975年出嘅歌。呢個版本係基於拉赫曼尼諾夫第18個作品，第二版嘅第2鋼琴協奏曲C小調而寫。隻歌因為做咗1945年英國電影《Brief Encounter》而出名。
合唱部分係取自《Let's Pretend》，而《Let's Pretend》係由Eric Carmen去寫，同埋1972被Raspberries樂隊去錄呢隻歌。呢隻歌嘅滑音管結他獨奏就由Hugh McCracken演奏。
呢隻歌係中國音樂人陳彤為張靚穎特登去做，陳彤特登將呢隻歌做得旋律簡單同埋啱張靚穎唱到海豚音嘅特色。張靚穎錄咗三次就搞掂呢隻歌。隻歌原本係畀張芯去唱嘅，之後就變畀咗張靚穎。2019年，張芯喺湖南衛視《歌手2019》第二期再唱呢隻歌，並攞到嗰集觀眾票選第四名。
獲加喺英格蘭諾咸頓出世，兩歲嗰陣跟挪威籍嘅阿媽同英國籍嘅老豆搬咗去挪威卑爾根。喺數碼時代之中長大，獲加開始對電腦有興趣，後來畀編程同埋平面設計吸引。佢冇任何音樂背景，只係靠睇YouTube啲片自學。由14歲就開始學習同埋試整音樂，佢用部筆電整咗30至40首歌。
獲加喺2014年11月19號經YouTube好出名嘅音樂品牌NoCopyrightSounds發佈咗佢嘅電子音樂曲目「Fade」。呢首歌出咗之後引發咗網上廣泛嘅迴響，成為咗NCS頻道最熱門嘅曲目之餘，亦都成為咗YouTube上面最常用嘅影片背景音樂之一。
獲加喺2016年6月3號經瑞典索尼音樂推出咗全新嘅單曲《唱首歌伴我入眠》，繼續由女歌手伊斯琳·索爾海姆獻唱。呢首歌出咗之後上咗7國iTunes冠軍、超過1700萬次嘅Spotify串流。截至2016年10月3號，《唱首歌伴我入眠》喺YouTube嘅觀看次數已經突破咗一億。
2017年5月23號，MV首次發佈。2017年6月11號，由8ID Studio發行航向無限LIfe版。呢隻歌嘅MV作品請咗田口監督團隊去加入鹹蛋超人做MV重點用特攝方式去呈現。呢隻歌亦係電視劇《奇星記之鮮衣怒馬少年時》片頭曲、電視劇《極品絕配》插曲。
呢隻歌嘅由來係嚟自抖音ID「百殷必有果」嘅網友，佢原本係一個好唔自信嘅女仔，佢憑住佢發起嘅「咱們交換吧」去同陌生人交換禮物，令自己自信返。喺佢個活動入面，佢換到一把結他，之後寫咗《你的答案》呢隻歌。後嚟，呢個活動引起汽車品牌東風日產嘅關注，透過一架勁客嚟換咗嗰個女仔寫嘅歌，之後呢隻歌就紅咗。
專輯名《開往早晨的午夜》，開頭就點出午夜唔理幾咁黑暗同漫長，早晨總會有來臨嘅時刻。喺籌備過程入面，張碧晨唔單止親自參與開案、選歌、制作、等各個環節，除咗令作品更貼近自己嘅諗法，同時喺工作過程入面同所有製作人學點樣令自己嘅歌，可以更貼實直接咁傳達到每一個聽者到。
喺發行宣傳單曲《用餘生去愛》一個月後，《時間有淚》作為張學友嘅國語唱片《醒著做夢》嘅第二首單曲喺10月26號同其他歌曲一齊喺iTunes Store接受預定，iTunes Store並喺一個禮拜即12月3號發行該單曲，畀該軟體用戶購買下載。
2007年，為S.H.E.《說你愛我》作曲。2009年，為劉德華《大男人》作曲。2010年，為胡夏《逆向》作曲。2011年，為楊丞琳《缺陷美》作曲。2013年，為畢書盡《幸福無關》作曲同作詞。2014年，為張學友《時間有淚》作曲。
《冬天裏的一把火》係一隻華語流行曲，原曲係愛爾蘭女團The Nolans喺1980年《Making Waves》專輯嘅《Sexy Music》，中文作詞人係莊奴、原唱係高凌風，係1982年鄒美儀同劉文正演出嘅台灣喜劇電影《冬天裏的一把火》同埋主題曲。
《超強音浪》，係中國大陸山東衛視同引力傳媒一齊推出嘅一檔集音樂、遊戲同訪談一齊嘅室內綜藝節目，由主持過《中國夢之聲》嘅知名主持人林海做節目嘅總策劃同主持人。呢個節目同其他音樂類綜藝節目最大嘅唔同嘅地方係，其他節目都係注重從平民入面挖掘草根明星，或者令已經成名嘅歌手進行競賽，而呢個節目就注重喺回歸音樂本身，主打「音樂+遊戲」嘅差異化玩法，再加上依託大數據分析做嘉賓量身定製嘅提問訪談環節，為音樂加咗更多娛樂元素。
每期將會邀請一到幾位知名歌手或演員嚟到節目現場，為觀眾帶嚟充滿情懷同回憶嘅表演，並同音浪小分隊進行各種唔一樣嘅遊戲互動。另外，節目組重會託大數據分析為嘉賓量身定製提問訪談環節，充分展現嘉賓嘅音樂個性，喚醒觀眾嘅情感共鳴。
《交出邦尼》係由Andy Love、Drew Fulk同王子填詞，Andy Love同Drew Fulk作曲，谷粟同Drew Fulk編曲，谷粟監製，吉克雋逸演唱。呢隻歌喺2020年4月20號以單曲形式由雋逸文化發行。
Drew Fulk，又叫WZRD BLD，係美國詞曲作家、音樂製作人、混音師。佢同過Lil Wayne、Bullet for My Valentine、Lil Peep、Moon Taxi、Motionless in White、I Dont Know How But They Found Me、Ice Nine Kills同A Day To Remember等藝人合作。
丁子高嚮上海一間國際學校讀到中三，移民去咗新西蘭。阿媽同丁永方離婚後，丁子高交畀阿媽揍，阿爸傳聞有成億身家，都同丁子高冇關。丁子高以前玩樂隊組合VRF，嚮娛樂圈撈唔起，收尾散Band。丁子高而家轉行做公關主任。
志向成為警察嘅方麗娟經過多次投考後至入到學堂，並好好彩畢到業，畢業後被委派失物登記工作。誤打誤撞下成為卧底，目的係將偷聽器放喺目標龍頭大哥嘅養子區海文身邊，但阿文嘅女友入去並同阿文爭執，阿娟為完成任務擋咗阿文女友嘅玻璃，阿文大為感激。
《五個小孩的校長》係一套喺2015年3月上映嘅港產片，由關信輝擔任導演，陳木勝監製，張佩瓊編劇，由楊千嬅、古天樂同埋五個細路女聯合主演。以真人真事改編，講述全香港人工最低幼稚園校長呂麗紅，成功挽救元朗錦田元岡幼稚園避免殺校嘅故事。
喺2021年1月，幫港發聲舉辦咗「滴答樂壇我最討厭的頒獎禮」，由網民選出「我最討厭的男歌手、女歌手」。唔少網民都提名一啲曾經發表親中，撐警言論嘅藝人。經過提名之後，「我最討厭的男歌手」最後五強有陳偉霆、劉德華、周柏豪、鍾鎮濤同埋譚詠麟，而「我最討厭的女歌手」最後五強就有楊千嬅、肥媽、劉美君、黎瑞恩同埋譚嘉儀。
《麥路人》，係2020年上畫嘅港產片，由郭富城、楊千嬅、萬梓良、張達明、劉雅瑟、鮑起靜、顧定軒、吳嘉星主演，黃慶勳執導。2017年簽約，2018年開拍，電影用香港嘅「麥難民」做主題。廣東話入面《麥路人》同「陌路人」同音，更凸顯其主題。
曾經係金融才俊嘅阿博，終日喺24小時快餐店借宿，店內有唔少同路人同阿博為伍，相互改寫各自人生。 分別有一直為奶奶還債而債台高築又帶著囡囡嘅媽媽、唔敢返屋企嘅等伯、離家出走嘅少年深仔，仲有暫居庇護宿舍嘅歌女秋紅都以阿博為首，各人互相扶持，盡力幫助彼此走過人生低谷.
楊千嬅同郭富城為呢套電影宣傳嘅時候，喺一間電影院接受無綫電視節目《東張西望》嘅訪問，期間郭富城忽然指住電影螢幕，扮嗮肉緊不停講「楊千嬅好醜樣、楊千嬅眼袋好大、楊千嬅好醜樣」，就算楊千嬅有意插嘴郭富城都無理，而郭富城最後以「角色設計」作為打圓場。
電影公開上映之前，楊千嬅喺香港修例風波入面嘅言論偏向親中陣營，因而喺連登討論區，有啲人就認為要杯葛呢套戲。時事評論員黃世澤就指，依家將演出角色同自己立場割裂，已經近乎無可能。佢又話，演員要有修養，楊千嬅如果無自己政治信仰嘅堅持，咁樣演社會議題或政治有關角色嘅時候，就會被質疑到底係咪相信呢樣嘢，係咪真係關心呢個議題。
呢套電影喺「東京國際電影節」全球首映，入圍「亞洲未來」單元。其後分別獲邀成為第四屆「倫敦東亞電影節」同埋第四屆「澳門國際影展暨頒獎典禮」嘅閉幕影片。男主角郭富城喺「倫敦東亞電影節」獲邀為「焦點影人」，仲攞埋最佳男主角。
《千杯不醉》係2005年香港電影，由爾冬陞執導，楊千嬅同埋吳彥祖領銜主演。呢套戲講述一個千杯不醉嘅酒吧女郎遇上一個一飲就醉嘅型男，發生一段妙趣橫生嘅醉愛關係。電影反應唔錯，喺香港票房過千萬，而女主角楊千嬅更憑呢套戲獲台灣第42屆金馬獎最佳女主角提名。
杜汶澤喺網臺節目話，2010年《人間喜劇》拍好之後想引進大陸，結果審片嗰個睇到杜汶澤話國產錶會爆炸嘅時候覺得好嬲，直斥該片「低俗」。爾個故事經岑建勳轉述之後，杜汶澤受到啟發，講畀彭浩翔聽想大家一齊搞，於是就有咗《低俗喜劇》。
《美味天王》係香港電視廣播有限公司製作嘅時裝電視劇，亦係30週年台慶劇，1997年首播，全劇共29集，監製梁家樹。呢套劇以美食為主題，輕鬆、搞笑為主，劇中角色多，陣容龐大，大部份外景都係喺赤柱取景。佢亦同《難兄難弟》一樣，推出咗一隻原聲大碟。
肥媽，BBS，MH係香港藝人，澳門出世，中葡混血。佢早年係歌手，亦拍過電影，近年就主持過唔少飲食節目。「肥媽」一名係因為佢入行之前，有啲人覺得佢令同事有一種媽媽照顧親人嘅感覺，加上身型較大份，同事就稱呼佢做「肥媽」。
2014年5月，港府推「2017年普選行政長官/2016年立法會選舉辦法公眾諮詢」短片，邀請肥媽利用烹飪比喻普選。片中肥媽話政府就政改方案會盡力求同存異，希望尋求一個大家又接受又可行方案，但強調只係理想，希望大家先讓政改通過。
同年7月21日「元朗恐襲」後，肥媽同警方「割席」。肥媽接受傳媒電話訪問時，表現激動，泣不成聲。佢聲言自己無撐警，無特別支持一方，兩邊都無「撐」，她心痛點解「一家人要打爛香港」。佢話己家中都有人撐警，有人支持示威。
2022年三月，中國政協既肥媽戴多個口罩，多層保護上身，參觀青衣方艙醫院。佢話果度「幾鬼舒服」，「環境好」好過私家醫院。重狂言希望日後方艙變成「臨時房屋」令失業既，無家既人去住。因講法誇張，反襯到事實記錄同埋普遍評論。
佢嘅唱腔辨識度高，加上佢嘅親中政治立場，令佢成為一啲網民惡搞嘅對象。例如喺香港反送中運動入面，就有人剪輯佢嘅發言，惡搞變做歌曲《肥媽有話兒》，變成鬧香港警察係黑警嘅歌詞。另外，高登音樂台亦有一位成員化名做「尖沙咀肥媽」，推出唔少惡搞歌曲。
2021年1月，網絡媒體幫港發聲搞咗一個「滴答樂壇我最討厭的頒獎禮」，譚嘉儀亦都入圍「我最討厭的女歌手」五強，有啲網民就對於呢個結果覺得好奇怪，因為其他四個入圍都曾經發表一啲爭議性嘅親中或者撐警言論，但係譚嘉儀並無。
有傳當年鄭秀文離開華星唱片前，唱片公司已為佢做好咗一啲歌。但佢突然轉會，華星就將呢啲歌交畀當年旗下唯一嘅女歌手楊千嬅主唱，結果輯成呢隻碟。而點題作品《狼來了》更加本來係樂壇巨星梅艷芳嘅歌曲，後來輾轉到楊千嬅手上。
《三分鐘戀愛熱度》係佢第一首出道派台歌曲，而另一主打《狼來了》喺當年成績唔錯，係佢首支登上四台流行榜嘅歌曲，並順利打入各流行榜嘅十甲位置。另外，呢首歌亦啟發咗楊千嬅喺2006年出道十周年推出嘅《Unlimited》入面《郎來了》嘅歌名。
《Single》係香港女歌手楊千嬅喺2005年4月22號，由金牌娛樂發行嘅第二張個人粵語大碟。唱碟題目《Single》並唔係指單曲唱碟，而係指「單身」，以歌曲代表女性嘅心情。《Single》特別版加送AVCD一隻，當中加錄咗楊千嬅同吳彥祖領銜主演電影《千杯不醉》主題曲《我的醉愛》，同埋五首大熱新曲MV。
《烈女》一曲算係楊千嬅其中一首最廣為人知嘅歌曲，部分歌詞更加係唔少人都記得，例如「烈女不怕死」、「沒有骨氣只會變奸妃」。但楊千嬅之後嘅一啲言行受到爭議，例如喺香港逃犯條例爭議期間發表「愛國愛港」聲明，去到2019年尾喺澳門回歸20年文藝晚會，佢甚至笑著咁同中國國家主席習近平握手，令唔少香港歌迷大失所望，有啲網民就引用呢首歌嘅歌詞，批評佢唔再係烈女，無骨氣，已經變咗奸妃。
2018年4月新北地檢署起訴佢詐欺同違反《商標法》宣判，丁小芹一審判3年6月徒刑，唔可以易科罰金。法院認定佢喺拍賣平台販售正品服飾包包，但買家中標俾錢之後，唔係收到假貨就係乜都收唔到，明顯犯法。二審改判2年6月，不予緩刑。
陳潔儀喺1989年參加新加坡拉薩爾藝術學院舉辦校際詞曲創作比賽，並開始演唱廣告歌曲。1993年以學生身份喺韋息士伯爵愛德華王子禦前獻唱《西貢小姐》選曲《I'd rather give my life for you》，獲新加坡海蝶音樂老闆許環良嘅賞識，並同唱片公司簽約。
1993年，佢簽約新加坡海蝶音樂同波麗佳音唱片，喺同年10月喺新加坡推出首張國語專輯《不要傷了和氣》，震撼新加坡傳媒界。第一主打係《傷了和氣》，第二主打係《不要》，第三主打係同中國歌手郭峰合唱歌曲《心會跟愛一起走》。
1994年，同台灣立得唱片簽約，喺同年11月喺台灣發行首張國語專輯《心痛》，正式進軍台灣歌壇。第1主打為《心痛》，呢首歌曲令佢得到民生報金曲龍虎榜冬季排行冠軍。第2主打為《傷了和氣》，第3主打為電影《我要活下去》主題曲《愛讓我犯錯》。